3. આંકોલાળીમાં 2012માં દલિત યુવાન લાલજીભાઈ સરવૈયાને ઘરમાં જીવતો સળગાવવાની ઘટનામાં હજુ સુધી પરીવારજનોને જમીન મળી નથી. મામલતદારે આંકોલાળીની જૂની જમીન પર લીધેલી રૂ. દોઢ લાખની લોન પરત કરવાની શરતે દેલવાડા ગામમાં નવી જમીન આપવા જણાવેલ છે. હકીકતમાં, આ કેસમાં લાલજીભાઈને જીવતા સળગાવ્યા ત્યારે ઘરમાં રાખેલી પતરાની પેટીમાં આ રકમ હતી અને તે સળગી ગઈ હતી અને તેની નોંધ મૃતકના પંચનામામાં સરકારી સાહેદોએ લીધેલ છે. તો આ કેસમાં લોનની રકમ તાત્કાલિક માંડવાળ કરીને લાલજીભાઈના પરીવારને દેલવાડામાં જમીન ફાળવી આપવાની માંગ છે.